"Setswana Puotlaleletso ya Ntlha (FAL)/P2 9 DBE/Ngwanaitseele 2017 NSC POTSO 3: BODIBENG JWA MATLHOMOLA – DS Matjila Buisa dinopolo tse di latelang, mme morago o arabe dipotso. 3.1 NOPOLO E Dimpho o ne a reeditse mmaagwe e bile a mo tlhomile matlho e kete o rata go utlwa lefoko lengwe le lengwe le a le buang. E ne e le lwa ntlha Tsitsi a bua le ena ka tsela e. O ne a bua le ena e kete o bua le molekaneagwe kgotsa mogolo mongwe wa mo motseng. 'Ga nkitla ke bolelela ope mama.' Dimpho a bua a ntse a šebile mmaagwe. 'Ke a go solofetsa mama, ke tlile go 5 roka molomo wa me. Ga ke batle go bona se ke se boneng gompieno.' 'Tlisa dibanditšhe tseo kwano Dimpho,' Mmaagwe o ne a di betelega mo rakeng gore a se ke a tlalelwa fa go ntse jaana. 'Dintho tsa rangwaneago di boteng thata, ruri ba batlile go mmolaela ruri.' Dimpho o ne a boifa go leba dintho tsa Modisaotsile. Ena e bile ga a itse Modisaotsile sentle. O mmone 10 matlho a gagwe a sa ntse a le borokwana. Kana o sa le a utlwa nkokoagwe a mmolelela ka diGerilla. A re batho ba mofuta o ba nna mo nageng. Ga ba nne le batho ba bangwe mo gae. Fela nkokoagwe ga a ise a mmolelele gore go na le batho ba lesika la bona ba e leng diGerilla. 3.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Morero wa padi e ke … A bosenyi. B borukhutli. C tlhaolele. D lerato. (1) 3.1.2 Ke sephiri sefe se Dimpho a tshwanetseng go se huparela? (1) 3.1.3 Go tlile jang gore Modisaotsile a ye kwa ga Letlamoreng? (2) 3.1.4 Ke mokgatlho ofe o o neng o lwantsha puso ya tlhaolele mo Aforikaborwa? (1) 3.1.5 Tsitsi o thusitse Modisaotsile jang? Naya dintlha di le pedi. (4) 3.1.6 Ke tiragalo efe ya kwa Tintis e e neng e tshositse Dimpho le Maipelo? (2) 3.1.7 Dikhuduego tsa 1976 di simolotse kwa sekolong sefe? (1) 3.1.8 Goreng baithuti ba sekolo se o se umakileng mo go 3.1.7 ba ne ba lwa? (2) 3.1.9 Go ya ka ditiragalo tsa padi, a o akanya gore tshwetso e Letlamoreng a e tsereng ya go tshabela kwa Engelane le ba lelapa la gagwe e tswetse Dimpho le bana ba gagaabo mosola? Tshegetsa ka lebaka. (2) 3.1.10 Go ya ka wena, goreng Tsitsi a ne a sa batle fa Odirile a ya kwa Botswana? (2) LE Kwalololo e ileditswe Phetla"